Canolafokus is 'n nuusbrief wat deur die PNS geborg word sodat kontemporêre navorsingsresultate professioneel beskikbaar gestel kan word. Hierdeur bly navorsers, asook die boeregemeenskap, op hoogte met die nuutste ontwikkelinge ten opsigte van die verbouing, onkruid-, swam- en insekbeheer, cultivarevaluasies en gebruike van canola in die winterreënvalstreek. Canolafokus word kwartaalliks gepubliseer en die goeie ontvangs van die nuusbrief deur die canolabedryf, dui op 'n klinkende sukses.